ДО: **Г-Н БОЙКО БОРИСОВ**

 МИНИСТЪР-ПРЕДСЕДАТЕЛ НА РЕПУБЛИКА БЪЛГАРИЯ

КОПИЕ: **Д-Р ДАНИЕЛА ДАРИТКОВА**

 ПРЕДСЕДАТЕЛ НА ПАРЛАМЕНТАРНАТА ГРУПА НА ПП ГЕРБ КЪМ 44 НС

 ПРЕДСЕДАТЕЛ НА КОМИСИЯТА ПО ЗДРАВЕОПАЗВАНЕ

 **Г-ЖА МЕНДА СТОЯНОВА**

 ПРЕДСЕДТАЕЛ НА КОМИСИЯТА ПО БЮДЖЕТ И ФИНАНСИ КЪМ 44 НС

**Г-Н ТОМИСЛАВ ДОНЧЕВ**

 ЗАМЕСТНИК МИНИСТЪР-ПРЕДСЕДАТЕЛ

 **Г-Н КИРИЛ АНАНИЕВ**

 МИНИСТЪР НА ФИНАНСИТЕ

 **ПРОФ. КОСТАДИН АНГЕЛОВ**

 МИНИСТЪР НА ЗДРАВЕОПАЗВАНЕТО

 **ЖЕНИ НАЧЕВА**

 ПРЕДСЕДАТЕЛ НА НС НА НЗОК

 **ПРОФ. ПЕТКО САЛЧЕВ**

 УПРАВИТЕЛ НА НЗОК

**ОТВОРЕНО ПИСМО**

ОТ УЧАСТНИЦИТЕ ВЪВ ВТОРАТА НАЦИОНА КРЪГЛА МАСА „ЗАЕДНО ЗА ПОВЕЧЕ ЗДРАВЕ“

22 октомври 2020г., зала 6, Национален дворец на културата, София

**Уважаеми г-н Министър-председател,**

**Уважаеми дами и господа,**

През 2020 г. българското здравеопазване се сблъска с безпрецедентно предизвикателство. Пандемията COVID-19 по категоричен начин демонстрира, че здравната система е основен елемент на националната сигурност. Мерките, предприети от Правителството и здравните власти дадоха резултат и поставиха пандемичната ситуация под контрол.

2021 г. ще е година на нарастване на търсенето на медицински услуги и лекарствено лечение поради обективни устойчиви във времето фактори като застаряване на населението и повишена заболеваемост, но и поради забавеното и непотърсено от пациентите лечение през 2020 г. в резултат на страха от COVID-19. Възможни са и непредвидени разходи за справяне с инфекцията. Въпреки забавянето на икономиката, българското общество очаква повече и по-ефективни публични инвестиции в здравната система през 2021 с оглед посрещане на здравните потребности на населението, справяне с пандемията и постигането на максимален здравен резултат за българските граждани.

Като приветстваме готовността на правителството да осигури допълнително финансово обезпечаване на здравната система през 2021-та с 460 млн. лв. смятаме, че **е необходимо тези средства да бъдат насочени към Националната здравноосигурителна каса и разпределени оптимално целесъобразно по бюджетни пера,** за да бъдат гарантирани неотложните разходи за справяне с пандемията и осигуряване на здравното обслужване на българските граждани.

С оглед на предстоящия труден период от първостепенно значение е, да се осигури организационно здравната система, нейното устойчиво финансиране, предвид предстоящите предизвикателства и неотложни разходи. В тази връзка предлагаме, **допълнителните средства за здравеопазване през следващата година да бъдат осигурени като 10% от средствата, постъпили в държавния бюджет от акцизите върху тютюневите изделия, спиртните напитки и горивата, да се използват за финансиране на бюджетни пера в НЗОК**. Тези средства ще бъдат разходвани за ограничаване, промоция, превенция и лечение на заболяванията, свързани с употребата на тютюневи изделия, злоупотребата с алкохол и ефектите от горивата, които също са свързани с влошаване на общото здравно състояние на обществото.

Убедени сме, че само с конструктивен диалог и обединени усилия на всички страни в здравната система- институции, браншови, съсловни и пациентски организации, може да се осигури достъпно, съвременно и адекватно медицинско лечение и здравни грижи на българското общество.

С уважение :

Д-р Иван Маджаров

Председател на УС на Български лекарски съюз

Проф. Асена Сербезова

Председател на УС на Български фармацевтичен съюз

Деян Денев

Изпълнителен директор на АНФПБ

Д-р Станимир Хасърджиев

Председател на Национална пациентска организация

Красимир Грудев

Председател на Националното сдружение на частните болници

Милка Василева

Председател на Българска асоциация на професионалистите по здравни грижи

Владимир Томов

Председател на Конфедерация Защита на здравето

Д-р Евгени Тасовски

Изпълнителен директор на Българската Генерична Фармацевтична Асоциация ( БГФармА )

Оля Василева

Изпълнителен директор на Българската асоциация на търговците на едро с лекарства /БАТЕЛ/